นายกรัฐมนตรี ขอทุกคนร่วมมือแก้ปัญหาฝุ่นละออง ยืนยันรัฐบาลเร่งแก้ปัญหาทุกวิถีทาง ไม่อยากบังคับใช้กฎหมาย
นายกรัฐมนตรี ขอทุกคนร่วมมือแก้ปัญหาฝุ่นละออง ยืนยันรัฐบาลเร่งแก้ปัญหาทุกวิถีทาง ไม่อยากบังคับใช้กฎหมายพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปฏิเสธแสดงความคิดเห็นจากกรณีแนวคิดของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ที่เสนอแก้ปัญหาฝุ่นละออง ด้วยการให้ประชาชนทำงานที่บ้าน แต่ชี้แจงว่าปัจจัยสำคัญในการแก้ปัญหาฝุ่นละอองคือ ประชาชนทุกกลุ่มต้องร่วมมือกัน ซึ่งทุกคนทราบดีถึงสาเหตุของการเกิดฝุ่นและควัน ทั้งจากควันดำจากรถยนต์ รถโดยสารสาธารณะ การเผาของเกษตรกร ซึ่งในส่วนของรถโดยสารสาธารณะได้ตั้งจุดสกัดตรวจควันดำ หากค่าเกินมาตรฐานให้หยุดวิ่งและแก้ไขโดยด่วน ทั้งนี้รัฐบาลจะหามาตรการช่วยเหลือ เช่น การเปลี่ยนไส้กรองท่อไอเสีย หรือให้นักเรียนอาชีวะช่วยมาปรับปรุงเครื่องยนต์ รวมถึงการส่งเสริมให้ปรับเปลี่ยนมาใช้รถยนต์ระบบไฟฟ้า ซึ่งอาจต้องใช้เวลา ไม่สามารถดำเนินการได้ทันที ต้องดำเนินการทีละขั้นตอน พร้อมย้ำว่าท้ายที่สุดหากรัฐบาลมีการบังคับใช้กฏหมายอย่างเต็มที่ เช่น ห้ามรถบรรทุกเข้าเมือง ประชาชนก็จะได้รับผลกระทบ ดังนั้นสิ่งใดที่สามารถช่วยเหลือกันได้ก็ควรทำ เพื่อลดปัญหาทั้งหมด จะได้ไม่เดือดร้อนนายกรัฐมนตรี ยังขอบคุณทุกคนที่ให้เกียรติมาร่วมงานสวดพระอภิธรรมบิดาของตนเอง ซึ่งจะนำเงินทำบุญที่ได้รับทั้งหมดโดยไม่หักค่าใช้จ่ายใดๆ ทั้งสิ้น มอบให้กับโรงพยาบาลศิริราช ในส่วนของกองทุนช่วยเหลือผู้ป่วยที่มีรายได้น้อย